Brüsszel, 6.8.2004

COM(2004) 543 végleges

A BIZOTTSÁG KÖZLEMÉNYE

a legkülső régiók megerősített partnerségéről: mérleg és előrejelzés (a Bizottság 2004. május 26-i COM(2004)343 közleménye){SEC(2004)1030}

A BIZOTTSÁG KÖZLEMÉNYE

a legkülső régiók megerősített partnerségéről: mérleg és előrejelzés (a Bizottság 2004. május 26-i COM(2004)343 közleménye)

A sevillai Európai Tanács felkérte a Bizottságot egy jelentés előterjesztésére, amely átfogó és koherens megközelítést tartalmaz a legkülső régiók helyzetének sajátságairól, illetve ezek orvoslásának eszközeiről, és megvizsgálja a Szerződés 299. cikke (2) bekezdésének végrehajtását.

Erre a kérelemre válaszképpen a Bizottság 2004. május 26-án[1] elfogadott egy közleményt a legkülső régiók megerősített partnerségéről. A Bizottság egyidejűleg elkötelezte magát arra, hogy előterjeszt egy jelentést, mely tartalmazza a részletes mérleget a 2000. évtől a legkülső régiókat illetően elfogadott intézkedések értékelésével együtt, és amely jelentés megfelel a Bizottság ezzel a témával foglalkozó utolsó összefoglaló jelentésének. Az ehhez a közleményhez csatolt jelentés a Bizottság szervezeti egységeinek dokumentumaként ezen elkötelezettségnek felel meg. Ez a jelentés két részből áll: mérlegből és előrejelzésből.

A mérleg közli és elemzi a legkülső régiók társadalmi-gazdasági fejlődésének legfrissebb adatait, tükrözve ezáltal a régiók által elért haladást és a még előttük álló kihívásokat. Leírja ezen kívül a strukturális eszközök tevékenységét, valamint azokat a közösségi politikákat, amelyek az elmúlt három évben jelentős szerepet játszottak. Ez a rész az érintett közösségi politikák szerint a következő fejezetekre tagolódik: regionális és kohéziós politika, versenypolitika, mezőgazdaság, halászat, vállalkozáspolitika, közlekedés, energia, kutatás, információs társadalom, adózás és vámügy, környezetvédelem, nemzetközi kereskedelem, bel- és igazságügy.

Az előrejelzésnek szentelt rész visszatér a Bizottság által 2004. május 26-án elfogadott stratégiához és példázza a Bizottság három cselekvési prioritását. Hangsúlyozni kell, hogy ez a rész nem tartalmaz egyetlen új intézkedést sem a 2004. május 26-án elfogadott közleményhez képest.

A három prioritás a következő:

(1) A megközelíthetőség akadályainak csökkentése és a legkülső régiókra jellemző egyéb korlátok ellensúlyozása.

(2) A gazdaságuk általános versenyképességi feltételeinek javítása, mégpedig a lisszaboni és a göteborgi stratégia szellemében.

(3) Beilleszkedés a regionális zónába: kitűzött cél bővíteni a legkülső régiók társadalmi-gazdasági illetve kulturális befolyásának természeti környezetét azoknak az akadályoknak csökkentése által, amelyek korlátozzák e régiók földrajzi környezetükkel fenntartott kapcsolataik lehetőségét.

A legkülső régiók fejlesztési stratégiája a 2007-2013-as programozási időszakra vonatkozó kohéziós politika reformjának[2] keretébe tartozik. Magában foglal más közösségi politikák végrehajtásáról szóló ajánlásokat is ezekben a régiókban.

Minthogy a legkülső régiókat illetően elfogadott intézkedések részletes mérlegét közli, valamint a Bizottság által elfogadott stratégia tartalmát példázza, a jelentés a 2004. május 26-i bizottsági közlemény nélkülözhetetlen kiegészítése, mely arra szolgál, hogy teljes mértékben megfeleljen a sevillai Európai Tanács kérésének.

[1] COM(2004)343 végleges, 2004. május 26.

[2] COM (2004) 492, 493, 494 és 495 végleges, 2004. 7. 14.